માનવમિત્ર, અમદાવાદ : મેક ઇન ઇન્ડિયા,સ્ટાર્ટ અપ ઇન્ડિયા અને રિસર્ચ ડેવલપમેન્ટની મોટી વાતો કરનાર અને મસમોટા બણગાં ફુંકનાર ભાજપ સરકારે રાજયની સૌથી મોટી અને જૂની એવી ગુજરાત યુનિવર્સિટીને વર્ષ ૨૦૧૫-૧૬ અને ૨૦૧૬- ૧૭માં એક રૂપિયો પણ ફાળવ્યો નથી. એટલું જ નહી, ગુજરાત સરકારે રિસર્ચ-ડેવલપમેન્ટ, મેક ઇન ઇન્ડિયા,સ્ટાર્ટ અપ ઇન્ડિયા મોટી જાહેરાતો કરી અને બજેટમાં કરોડો રૂપિયાની ફાળવણીની જાહેરાતો કરી પરંતુ વાસ્તવમાં ગુજરાત યુનિવર્સિટી ઉપરાંત, ઇરમા અને આણઁંદ કૃષિ યુનિવર્સિટીને પણ એક રૂપિયો ફાળવ્યો નથી. આમ, ભાજપ સરકારની પોલ અને જૂઠ્ઠાંણાનો પર્દાફાશ થઇ ગયો છે ત્યારે ગુજરાતના વિદ્યાર્થીઓ અને શિક્ષણવિદો સાથે ભાજપ સરકારની ગંભીર છેતરપીંડી અને વિશ્વાસઘાત સામે આવ્યો છે એવા ગંભીર આક્ષેપ આજે પ્રદેશ કોંગ્રેસના પ્રવકતા ડો.મનીષ દોશીએ જણાવ્યું હતું.